Κέικ Ζάχερ (Sacher cake)
Το κέικ σήμα κατατεθέν της Αυστρίας είναι ένα πλούσιο κέικ σοκολάτας με μια στρώση μαρμελάδα βερίκοκου και παχύρευστη γκανάς σοκολάτας!
380 γρ. ζάχαρη, 250 ml νερό, 250 ml φρέσκο γάλα, πλήρες, 120 ml σπορέλαιο, 3 μεσαία αυγά, 250 γρ. αλεύρι για όλες τις χρήσεις , 75 γρ. κακάο, 1 1⁄2 κουτ. γλυκού μπέικιν πάουντερ , 1 1⁄2 κουτ. γλυκού μαγειρική σόδα , 1 πρέζα αλάτι, 1 κουτ. γλυκού ξύσμα πορτοκαλιού (προαιρετικά), 300 γρ. μαρμελάδα βερίκοκο, 70 ml κονιάκ ή τσίπουρο, 250 γρ. κουβερτούρα με 50-55% κακάο , 200 γρ. ζάχαρη, 150 ml νερό
Για να φτιάξουμε κέικ Ζάχερ αρχικά προθερμαίνουμε τον φούρνο στους 160-170°C, στη λειτουργία του αέρα.Σε ένα μπρίκι ζεσταίνουμε το νερό, προσέχοντας να μη βράσει, και το αδειάζουμε σε ένα μεγάλο μπολ. Ρίχνουμε τη ζάχαρη και ανακατεύουμε με ένα σύρμα μέχρι να λιώσει καλά. Αμέσως μετά προσθέτουμε το γάλα, το σπορέλαιο και τα αυγά, συνεχίζοντας το ανακάτεμα μέχρι να ομογενοποιηθεί το μείγμα.Σε ένα μπολ βάζουμε τα υπόλοιπα υλικά και τα ανακατεύουμε καλά με ένα σύρμα. Ενώνουμε τα δύο μείγματα ανακατεύοντας με το σύρμα, μέχρι να γίνει ένας ομοιογενής χυλός.Καλύπτουμε ένα ορθογώνιο ταψί 35 x 25 εκ. με αντικολλητικό χαρτί και αδειάζουμε το μείγμα.Ψήνουμε στον προθερμασμένο φούρνο, στη μεσαία σχάρα, για περίπου 30 λεπτά.Αφού ψηθεί το κέικ, το αφήνουμε να κρυώσει και το κόβουμε στη μέση, κατά μήκος της μεγάλης πλευράς, σε 2 μακρόστενα κομμάτια. Ψιλοκόβουμε την κουβερτούρα και την αδειάζουμε σε ένα μπολ. Σε ένα κατσαρολάκι ζεσταίνουμε το νερό με τη ζάχαρη, ανακατεύοντας με ένα σύρμα μέχρι να πάρει μία βράση. Αμέσως μετά αδειάζουμε το σιρόπι στην κουβερτούρα, ανακατεύοντας έντονα με μια ελαστική σπάτουλα (μαρίζ) μέχρι να γίνει μια γυαλιστερή γκανάς. Αφήνουμε στην άκρη να κρυώσει ελαφρώς.Σε ένα μπολ αδειάζουμε τη μαρμελάδα βερίκοκο.Προσθέτουμε το κονιάκ ή το τσίπουρο και ανακατεύουμε καλά με ένα κουτάλι. Παίρνουμε το ένα κομμάτι κέικ, απλώνουμε στην επιφάνειά του όλο το μείγμα μαρμελάδας.Στη συνέχεια τοποθετούμε από πάνω το δεύτερο κομμάτι κέικ. Μεταφέρουμε το κέικ σε μια πιατέλα.Ανακατεύουμε λίγο την παχύρευστη γκανάς και το περιχύνουμε το κέικ Ζάχερ.
Αυγά,Γάλα,Ζάχαρη,Σοκολάτα